Diari Oficial de la Generalitat Valenciana


Sumari del DOGV 4875, del 03-11-2004 (2004/10539)

RESOLUCIÓ de 18 d'octubre de 2004, de la Direcció General de Personal Docent de la Conselleria de Cultura, Educació i Esport, mitjançant la qual es convoca concurs de trasllats per a la provisió de places vacants en la Inspecció d'Educació.
------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4875

Data del DOGV
:   03-11-2004

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2004/10875


Data del document
:   18-10-2004

Organisme emissor
:   Conselleria de Cultura, Educació i Esport

Tipus de document
:   Resolució

Descriptors 

:   * concurs administratiu
    * inspecció escolar
    * personal docent

RESOLUCIÓ de 18 d'octubre de 2004, de la Direcció General de Personal Docent de la Conselleria de Cultura, Educació i Esport, mitjançant la qual es convoca concurs de trasllats per a la provisió de places vacants en la Inspecció d'Educació. [2004/F10734]
  
La Llei Orgànica 10/2002, de 23 de desembre, de Qualitat de l'Educació, determina en la disposició addicional 8.1 que és base del règim estatutari dels funcionaris públics docents la provisió de llocs mitjançant concurs de trasllats d'àmbit nacional. En el seu punt 3 s'establix que periòdicament les administracions educatives convocaran concursos de trasllats d'àmbit nacional a l'efecte de procedir a la provisió de les places vacants que determinen en els centres docents d'ensenyament dependents d'aquelles. El Reial Decret 2.112/1998, de 2 d'octubre, mitjançant el qual es regula els concursos de trasllats d'àmbit nacional per a la provisió de places corresponents als cossos docents que impartisquen els ensenyaments establits en la LOGSE, establix en l'article 1 que els concursos de trasllats d'àmbit nacional es convocaran per l'administració educativa competent cada dos anys.
  
De conformitat amb l'Orde d'1 d'octubre de 2004, del Ministeri d'Educació i Ciència, per la qual s'establixen normes procedimentals aplicables als concursos de trasllats d'àmbit nacional per als funcionaris dels cossos docents que es convoquen durant el curs 2004/2005, d'acord amb el que preveu el Reial Decret 2.112/1998, de 2 d'octubre, complit el que preveu l'article 32 de la Llei 9/1987, de 12 de juny, d'Òrgans de Representació, Determinació de les Condicions de Treball i Participació del Personal al Servici de les Administracions Públiques, esta direcció general hi ha disposat convocar concurs de trasllats d'acord amb les bases següents:
  
Primera
  
Es convoca concurs de trasllats, d'acord amb les especificacions que s'esmenten en la present resolució, per a la provisió de places vacants entre funcionaris dels cossos següents:
  
- Inspectors al Servici de l'Administració Educativa
  
- Inspectors d'Educació
  
Este concurs es regirà per les disposicions següents:
  
Llei Orgànica 10/2002, de 23 de desembre, de Qualitat de l'Educació; Llei Orgànica 1/1990, de 3 d'octubre, d'Ordenació General del Sistema Educatiu; Llei Orgànica 9/1995, de 20 de novembre, de la Participació, l'Avaluació i el Govern dels Centres Docents; Llei 30/1984, de 2 d'agost, de Mesures per a la Reforma de la Funció Pública, modificada per la Llei 23/1988, de 28 de juliol; Llei 22/1993, de 29 de desembre; Llei 42/1994, de 30 de desembre; Llei 4/1995, de 23 de març; Decret Legislatiu de 24 d'octubre de 1995, del Consell de la Generalitat Valenciana, i també el Decret 315/1964, de 7 de febrer, modificat per la Llei 4/1990, de 29 de juny; Reial Decret 2.112/1998, de 2 d'octubre; Reial Decret 2.193/1995, de 28 de desembre, modificat pel Reial Decret 1.573/1996, de 28 de juny, i Orde d'1 d'octubre de 2004 (BOE de 6 d'octubre).
  
Segona. Llocs que es convoquen
  
Els llocs que es convoquen són les vacants existents, entre les quals s'inclouran, almenys, les que es produïsquen fins al 31 de desembre de 2004.
  
La determinació de les vacants es realitzarà en les dates previstes en l'apartat quart de l'Orde d'1 d'octubre de 2004, que serà objecte de publicació en el Diari Oficial de la Generalitat Valenciana.
  
Tercera. Participació voluntària
  
1. Funcionaris dependents de la Conselleria de Cultura, Educació i Esport.
  
1.1. Podran participar amb caràcter voluntari en este concurs dirigint la seua instància a la Direcció General de Personal Docent de la Conselleria de Cultura, Educació i Esport de la Generalitat Valenciana, en els termes indicats en la base sisena, els funcionaris que es troben en alguna de les situacions que s'indiquen a continuació:
  
a) Els funcionaris que es troben en situació de servici actiu amb destinació definitiva en l'àmbit de gestió de la Conselleria de Cultura, Educació i Esport, sempre que de conformitat amb la disposició addicional 15 de la Llei 30/1984, de 2 d'agost, hagen transcorregut a l'acabament del termini de presentació de sol·licituds, almenys, dos anys des de la presa de possessió de l'última destinació definitiva.
  
b) Els funcionaris que es troben en situació de servicis especials declarada des de llocs actualment dependents de la Conselleria de Cultura, Educació i Esport, sempre que de conformitat amb la disposició addicional 15 de la Llei 30/1984, de 2 d'agost, hagen transcorregut a l'acabament del termini de presentació de sol·licituds, almenys, dos anys des de la presa de possessió de l'última destinació definitiva.
  
c) Els funcionaris que es troben en situació d'excedència voluntària declarada des de llocs actualment dependents de la Conselleria de Cultura, Educació i Esport.
  
Si es tractara dels supòsits d'excedència voluntària per interés particular o per agrupació familiar previstes en els apartats c) i d) de l'article 29.3 de la Llei 30/1989, de 2 d'agost, només podrien participar si en la data de finalització del termini de presentació d'instàncies han transcorregut dos anys des que passaren a la dita situació.
  
d) Els funcionaris procedents de la situació de suspensió de funcions declarada des de llocs actualment dependents de la Conselleria de Cultura, Educació i Esport, sempre que a l'acabament del termini de presentació de sol·licituds haja transcorregut el temps de durada de la sanció disciplinària de suspensió.
  
1.2. Els participants a què s'al·ludix en l'apartat 1 d'esta base podran igualment incloure en la seua sol·licitud places corresponents a les convocatòries realitzades per les restants administracions educatives en els termes establits en les seues respectives convocatòries.
  
1.3. Els qui desitgen exercir un dret preferent per a l'obtenció de destinació hauran d'estar al que es determina en la base cinquena d'esta convocatòria.
  
2. Funcionaris dependents d'altres administracions educatives. Podran sol·licitar places corresponents a esta convocatòria, els funcionaris dependents d'altres administracions educatives, sempre que complisquen els requisits i condicions que s'establixen en esta resolució. Estos funcionaris hauran d'haver obtingut la seua primera destinació definitiva en l'àmbit de gestió a què se circumscriga la convocatòria per la qual van ser seleccionats, llevat que no s'hi establira l'exigència d'este requisit.
  
Estos concursants hauran de dirigir la seua instància de participació a l'òrgan que es determine en la convocatòria corresponent.
  
Quarta. Participació forçosa
  
1. Funcionaris dependents de la Conselleria de Cultura, Educació i Esport.
  
Estan obligats a participar en este concurs dirigint la seua instància a la Direcció General de Personal Docent de la Conselleria de Cultura, Educació i Esport, en els termes indicats en la base sisena, els funcionaris que es troben en alguna de les situacions que s'indiquen a continuació:
  
a) Els funcionaris que procedents de la situació d'excedència o suspensió de funcions hagen reingressat al servici actiu i obtingut en virtut de l'esmentat reingrés un destinació provisional i els qui tinguen atribuït l'exercici provisional d'un lloc en l'àmbit de gestió de la Conselleria de Cultura, Educació i Esport amb anterioritat a la data de publicació d'esta convocatòria.
  
En el cas que no participen en el present concurs o no sol·liciten prou nombre de llocs vacants, se'ls adjudicarà lliurement destinació definitiva en llocs que puguen ocupar.
  
Si no se'ls adjudica destinació definitiva romandran en situació de destinació provisional en la província en què estiguen prestant servicis provisionalment.
  
b) Els funcionaris que es troben en la situació d'excedència forçosa o suspensió de funcions amb pèrdua del lloc de destinació, que complida la sanció no hagen obtingut un reingrés provisional i que hagen sigut declarats en estes situacions des d'un lloc dependent de la Conselleria de Cultura, Educació i Esport.
  
Els funcionaris inclosos en el paràgraf anterior, en el cas que no participen en el present concurs o, si participant-hi, no sol·liciten prou nombre de llocs, quan no obtingueren destinació definitiva, quedarien en la situació d'excedència voluntària, prevista en l'article 37.1.b) del text refós de la Llei de la Funció Pública Valenciana.
  
c) Els funcionaris que havent estat adscrits a places en l'exterior hagen de reincorporar-se a l'àmbit de gestió de la Conselleria de Cultura, Educació i Esport en el curs 2005/2006, o que havent-s'hi reincorporat en cursos anteriors no hagueren obtingut encara destinació definitiva.
  
Els participants que desitgen exercir el dret preferent a la localitat a què es referix l'article 52.2 del Reial Decret 1.027/1993, de 25 de juny, hauran de sol·licitar, de conformitat amb el que establix la base cinquena de la present convocatòria, totes les places de la localitat en què tingueren la seua última destinació definitiva.
  
Els inclosos en este apartat que no concursen o concursant-hi no sol·liciten prou nombre de places vacants se'ls adjudicarà lliurement destinació definitiva en places ubicades en l'àmbit de gestió de la Conselleria de Cultura, Educació i Esport.
  
d) Els funcionaris que hagen perdut la seua destinació definitiva en compliment de sentència, resolució de recurs o per haver-se'ls suprimit expressament la plaça que exercien amb caràcter definitiu.
  
De conformitat amb la disposició addicional sisena del Reial Decret 2.112/1998, de 2 d'octubre, estos funcionaris estan obligats a participar en els concursos de trasllats fins que obtinguen una destinació definitiva.
  
En el cas que havent de participar no concursen, serà destinats d'ofici en l'àmbit de gestió de la Conselleria de Cultura, Educació i Esport. Els qui complint amb l'obligació de concursar no obtingueren cap destinació de les sol·licitades durant sis convocatòries, seran adscrits provisionalment a la província en què prestaven servicis en el moment de produir-se la causa que va originar la pèrdua de la seua destinació definitiva.
  
e) Els funcionaris que amb pèrdua de la plaça que exercien amb caràcter definitiu van passar a prestar servicis en altres llocs de l'administració mantenint la seua situació de servici actiu en el seu cos, sempre que hagen cessat i obtingut una destinació provisional en places dependents en l'actualitat de la Conselleria de Cultura, Educació i Esport.
  
En el cas de no obtindre destinació definitiva quedaran en situació de destinació provisional en la província en què hagen prestat servicis durant el curs 2004/2005.
  
2. Funcionaris dependents d'altres administracions educatives.
  
Cap funcionari dependent d'una altra administració educativa està obligat a participar amb caràcter forçós podent fer-ho voluntàriament, de conformitat amb el que disposa la base tercera, apartat 2.
  
Cinquena. Drets preferents
  
Els participants que s'acullen al dret preferent ho faran constar en les seues instàncies indicant la causa amb què justifiquen la seua petició. A este efecte només es tindran en compte els drets preferents següents:
  
1. Drets preferents a localitat prevists en el Reial Decret 1.027/1993, de 25 de juny, pel qual es regula l'acció educativa en l'exterior; Decret 70/1989, de 15 de maig, i disposició addicional cinquena del Reial Decret 2.112/1998, de 2 d'octubre, sobre regulació del personal docent en llocs de l'administració educativa. Els funcionaris que gaudisquen de l'esmentat dret podran fer-ne ús per a la localitat on tingueren l'última destinació definitiva en el cos. Perquè el dret preferent tinga efectivitat, els sol·licitants estan obligats a consignar en la instància de participació en primer lloc, totes les places de la localitat en què aspiren a exercir l'esmentat dret. Així mateix, podran incloure a continuació altres peticions si desitgen concursar a elles fora del dret preferent.
  
2. Els funcionaris que s'acullen al dret preferent a la localitat previst en l'article 29.4 de la Llei 30/1984, de 2 d'agost, en la nova redacció donada per la Llei 39/1999, de 5 de novembre, que es troben en el segon i tercer any del període d'excedència per cura de fills i desitgen reingressar al servici actiu o hagen obtingut una destinació amb caràcter provisional, ho faran constar en la seua instància de participació, indicant la causa amb què justifiquen la seua petició i consignant en la seua sol·licitud en primer lloc, el codi de la localitat en què aspiren a exercir-lo. Així mateix, podran incloure a continuació altres peticions si desitgen concursar a elles fora del dret preferent.
  
Sisena. Forma de participació
  
1. De conformitat amb el que disposa l'Orde d'1 d'octubre de 2004 (BOE de 6 d'octubre), encara que se sol·liciten places de diferents òrgans convocants, els concursants presentaran una única instància, segons model oficial, que es trobarà a disposició dels interessats en les direccions territorials de Cultura, Educació i Esport i que es dirigirà a la Direcció General de Personal Docent de la Conselleria de Cultura, Educació i Esport.
  
A la instància de participació hauran d'acompanyar els documents següents:
  
a) Full de servicis certificat i documentació acreditativa dels mèrits al·legats.
  
b) Documentació justificativa per a la valoració dels mèrits a què es fa referència en el barem que apareix com a annex VII de l'Orde d'1 d'octubre de 2004, i al que disposa l'annex II de la present resolució.
  
Només es prendran en consideració els mèrits que degudament justificats s'al·leguen durant el termini de presentació d'instàncies.
  
Totes les fotocòpies que es remeten hauran d'anar acompanyades de les diligències de compulsa o acarament, d'acord amb el que establix la Circular 5/1999, de 14 de juny, de la Secretaria General de la Conselleria de Cultura, Educació i Ciència, sobre compulsa o acarament de documents en els centres docents i en la Circular 3/1999, de 25 de maig, de la Secretaria General de la Conselleria de Cultura, Educació i Ciència, sobre compulsa o acarament de documents.
  
Es podrà requerir als interessats, en qualsevol moment, que justifiquen els mèrits sobre els quals es plantegen dubtes o reclamacions.
  
2. Les instàncies de participació i documents justificatius dels mèrits es dirigiran a la Direcció General de Personal Docent de la Conselleria de Cultura, Educació i Esport i es presentaran en les direccions territorials de Cultura, Educació i Esport, a este efecte es pot utilitzar també qualsevol dels mitjans a què es referix l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i serà imprescindible que en la instància aparega la data de recepció en l'organisme públic corresponent. Si, fent ús d'este dret, la sol·licitud és remet per correu, serà necessari que es presente en sobre obert perquè la instància siga datada i segellada pel funcionari de Correus abans de ser certificada.
  
3. El termini de presentació d'instància i documents serà del 4 al 20 de novembre de 2004, ambdós inclusivament.
  
Transcorregut el termini de presentació d'instàncies, no podrà alterar-se l'orde de prelació dels llocs sol·licitats, ni eliminar o afegir vacants a les sol·licitades.
  
Setena
  
Els concursants sol·licitaran en les instàncies de participació les places per orde de preferència, consignant els codis que es corresponguen amb els que apareixen en l'annex I de la present resolució i, si és el cas, als corresponents annexos de les convocatòries de concurs de trasllats dels departaments d'educació d'altres administracions educatives convocants.
  
En tot cas, s'entendran sol·licitades pels concursants exactament la plaça o places a què corresponguen els codis consignats en les seues instàncies de participació. Les peticions els codis de les quals resulten incomplets, inexistents o no es corresponguen amb places que puguen ser sol·licitades pels participants seran anul·lades. Si la totalitat de les peticions resulten anul·lades per qualsevol de les circumstàncies anteriors, el concursant serà exclòs de l'adjudicació de destinacions, sense perjuí dels supòsits d'assignació de destinació d'ofici prevists en la present convocatòria.
  
Huitena
  
Per a l'avaluació dels mèrits al·legats i degudament justificats pels concursants del barem de puntuacions de l'annex II, es designarà una comissió de valoració que estarà formada pels membres següents:
  
- President: el cap del Servici d'Avaluació i Inspecció Educativa o un inspector d'educació en qui delegue.
  
- Vocals: quatre inspectors d'Educació designats per sorteig entre funcionaris del cos d'inspectors al servici de l'administració educativa i del cos d'inspectors d'Educació que no participen en la present convocatòria.
  
Actuarà com a secretari, el vocal de menor antiguitat en el cos, llevat que la comissió acorde determinar-lo d'una altra manera.
  
Els membres de les comissions estaran subjectes a les causes d'abstenció i recusació establides en els articles 28 i 29 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Les juntes de Personal podran formar part de les comissions de valoració.
  
Els membres de les comissions hauran de pertànyer a grup de titulació igual o superior a l'exigit per als llocs convocats.
  
El nombre de representants de les juntes de Personal no podrà ser igual o superior al de membres designats a proposta de l'administració.
  
Novena
  
Una vegada que la Comissió de Valoració assigne les puntuacions als concursants, procedirà a l'adjudicació provisional dels llocs que puguen correspondre'ls d'acord amb les seues peticions, a les puntuacions obtingudes segons el barem de l'annex VII de l'Orde d'1 d'octubre de 2004 i al que disposa esta resolució.
  
Sense perjuí del que s'ha disposat respecte al dret preferent que recull la base cinquena d'esta convocatòria, en el cas que es produïren empats en el total de les puntuacions, estos es resoldrien de conformitat amb el que establix l'apartat cinqué de l'Orde d'1 d'octubre de 2004.
  
Deu
  
La Direcció General de Personal Docent farà pública l'adjudicació provisional de les destinacions a què s'al·ludix en la base anterior.
  
Els concursants podran presentar reclamacions a les resolucions provisionals, a través de l'òrgan en què van presentar la seua instància de participació, en el termini de set dies hàbils a partir de la seua exposició.
  
Així mateix, durant este termini podran presentar renúncia total a la seua participació en el concurs, entenent que esta afecta totes les peticions consignades en la seua instància de participació. A este efecte es fa constar que el fet de no haver obtingut destinació en la resolució provisional no pressuposa que no es puga obtindre destinació en la resolució definitiva.
  
Onze
  
Considerades les reclamacions i renúncies a què es referix la base anterior, es procedirà a dictar la resolució per la qual es resol amb caràcter definitiu este procediment de provisió de llocs. La dita resolució es publicarà en el Diari Oficial de la Generalitat Valenciana. Els llocs adjudicats en l'esmentada resolució són irrenunciables.
  
Encara que es concórrega a places de diferents òrgans convocants només podrà obtindre's una única destinació.
  
Dotze
  
Els funcionaris que mitjançant la convocatòria realitzada a l'empara d'esta resolució obtinguen destinació definitiva en un àmbit de gestió diferent del seu lloc d'origen, percebran les seues retribucions d'acord amb les normes retributives corresponents a l'àmbit en què van obtindre destinació i exerciran les funcions d'inspecció de conformitat amb les normes d'organització i funcionament establides per l'administració educativa en què obtinguen la seua destinació.
  
Tretze
  
Els funcionaris excedents que reingressen al servici actiu com a conseqüència del concurs presentaran davant la direcció territorial de què depenga la plaça obtinguda per mitjà del concurs de trasllats, declaració jurada o promesa de no trobar-se separats de cap cos o escala de l'administració de l'estat, de les comunitats autònomes o de la local, en virtut d'expedient disciplinari, ni d'estar inhabilitats per a l'exercici de funcions públiques.
  
Catorze
  
La presa de possessió de les destinacions obtinguda en esta convocatòria serà la d'1 de setembre de 2005.
  
Quinze
  
Contra la present resolució, que posa fi a la via administrativa, d'acord amb el que preceptua l'article 109 de la Llei 30/1992, de 26 de novembre, en la seua redacció donada per Llei 4/1999, de 13 de gener, en relació amb la disposició final segona de la Llei 5/1983, de 30 de desembre, del Govern Valencià, i la disposició addicional 15 de la Llei 6/1997, de 14 d'abril, podrà interposar-se amb caràcter potestatiu recurs de reposició davant la Direcció General de Personal Docent en el termini d'un mes comptat des de l'endemà de la seua publicació o interposar directament recurs contenciós administratiu davant el Jutjat Contenciós Administratiu de València en el termini de dos mesos comptats des de l'endemà de la seua publicació.
  
València, 18 d'octubre de 2004.- El director general de Personal Docent: José Antonio Rovira Jover.
  
ANNEX I
  
Codi de petició de llocs
  
Alacant 71748884
  
Castelló 06993254
  
València 20917012
  
ANNEX II
  
Especificacions del barem publicat en l'annex VII de l'Orde d'1 d'octubre de 2004
  
Mèrits Valoració Documents justificatius
  
???????????????????????????-
  
Apartat II. Altres mèrits.
  
Màxim 18 punts
  
???????????????????????????-
  
2.4. Coneixements de
  
valencià. Fotocòpia compulsada
  
Certificat de Capacitació 3,00 punts del document justificatiu